Pobuna_grupe_Vagner
Reakcija državnog vrha na pobunu
"''Apeliram na građane Rusije, osoblje oružanih snaga, službe za provođenje zakona i sigurnosne službe, borce i zapovjednike koji se trenutno bore na svojim pozicijama, odbijajući napade neprijatelja, čineći to herojski. Razgovarao sam sinoć s zapovjednicima na svim pravcima. Također se obraćam i onima koji su prevarom uvučeni u kriminalnu avanturu, gurnuti prema ozbiljnom zločinu oružane pobune. Danas se Rusija snažno bori za svoju budućnost, odbijajući agresiju neonacista i njihovih nalogodavaca. Protiv nas su usmjerene sve vojne, ekonomske i informacijske mašine Zapada. Mi se borimo za živote i sigurnost našeg naroda; za našu suverenost i nezavisnost; za pravo da ostanemo Rusija, država s hiljadugodišnjom historijom. Ova bitka, u kojoj se odlučuje sudbina našeg naroda, zahtijeva da budemo ujedinjeni i da udružimo sve svoje snage; jedinstvo, sloga i odgovornost. Sve što nas oslabljuje mora biti stavljeno po strani, svake razlike koje naši neprijatelji mogu koristiti ili koriste da nas razjedine iznutra. Stoga, djela koja razdvajaju naše jedinstvo predstavljaju izdaju našeg naroda, naše braće u borbi koji sada ratuju na prvoj liniji. To je ubod u leđa naše zemlje i našeg naroda. Bio je to udarac koji je zadao Rusiji 1917. godine dok je zemlja ratovala u Prvom svjetskom ratu, ali joj je pobjeda bila ukradena. Intrige, svađe i politikanstvo iza leđa vojske i naroda pokazali su se kao najveća katastrofa, uništenje vojske i države, gubitak ogromnih teritorija, što je rezultiralo tragedijom i građanskim ratom. Rusi su ubijali Ruse, braća ubijala braću. Dobitnici toga su bili različiti politički avanturisti i strane sile koji su podijelili zemlju i razdvojili je na dijelove. Nećemo dozvoliti da se ovo ponovi. Zaštitit ćemo naš narod i državu od svih prijetnji, uključujući i izdaju iznutra. Ono s čime se suočavamo jest upravo izdaja. Velike ambicije i lični interesi doveli su do izdaje. Izdaja vlastite zemlje i naroda i uzroka za koji su se borili borci Wagnera zajedno s našim vojnicima. Heroji koji su oslobodili Soledar i Artemovsk, gradove Donbasa, koji su se borili i dali svoje živote za Novorusiju i jedinstvo ruskog svijeta. Njihovo ime i slava su izdana od strane onih koji pokušavaju organizirati bunu, gurajući zemlju u anarhiju i krvoproliće, do poraza i kapitulacije. Ponavljam: svaka unutrašnja buna je smrtna prijetnja našoj državi, nama kao narodu. To je udarac protiv Rusije, protiv našeg naroda. Naše akcije da obranimo otadžbinu od takve prijetnje bit će brutalne. Svi oni koji su svjesno krenuli putem izdaje, koji su pripremili oružanu pobunu, koji su se upustili u put ucjene i terorističkih djela, bit će neizbježno kažnjeni. Odgovarat će pred zakonom i pred našim narodom. Oružane snage i druge institucije su dobile potrebne naredbe. Dodatne antiterorističke mjere sada se provode u Moskvi, Moskovskoj regiji i nekim drugim regijama. Odlučne akcije bit će poduzete kako bi se stabilizirala situacija u Rostovu na Donu, koja je i dalje teška. Funkcioniranje civilnih i vojnih kontrolnih odjela je praktički blokirano. Kao predsjednik Rusije i vrhovni zapovjednik, kao građanin Rusije, učinit ću sve kako bih obranio zemlju, zaštitio Ustav, živote i sigurnost, slobodu građana. Oni koji su organizirali i pripremali vojnu pobunu, koji su oružje okrenuli protiv svojih suboraca, izdali su Rusiju i za to će biti odgovarati. A onima koji su uvučeni u ovo zločinačko djelo, pozivam vas da ne napravite ovu ključnu, tragičnu i neponovljivu grešku. Napravite jedino ispravnu odluku - prestanite sudjelovati u kriminalnim radnjama.Vjerujem da ćemo obraniti i sačuvati ono što je za nas sveto. I zajedno s domovinom, prevladat ćemo sve izazove i postati još jači.''"